কিরমান চুপ। আকাশে আস্তে আস্তে মেঘের খেলাই বাড়ছিল। অন্ধকার নেমে আসছিল আলতো। ঝোপ-জঙ্গলের আড়ালে, কাছাকাছি থেকেও একজন অন্যজনকে এই অন্ধকারে দেখতেই পাচ্ছিল না আর। কিরমান হঠাৎ শিউরে উঠল। কারণ কি? কোনো কারণই খুঁজে পেল না সে। সব বেজায় আবছা আবছা হয়ে যায়। বৃষ্টি নিশ্চিত হয়ে আসছে। কিরমান বুঝতে পারে, বৃষ্টি নামবার সাথে সাথে মাটি আড়মোড়া ভেঙে গরম ছড়ায়। তখন সেদ্ধ ধানের ভাপের মতো গরমে ভরে যাবে সব।